amanoisuno/poetBack huggingface dataset:
不赴拾遺召 費冠卿 
君親同是先王道，何如骨肉一處老。也知臣子合佐時，自古榮華誰可保。
閒居即事 費冠卿 
生計唯將三尺僮，學他賢者隱牆東。照眠夜後多因月，子房仙去孔明死，更有何人解指蹤。
酬範中丞見 費冠卿 
花宮柳陌正從行，紫袂金鞍問姓名。戰國方須禮幹木，直為雲泥相去遠，一言知己殺身輕。
秋日與冷然上人寺莊觀稼 費冠卿 
世人從擾擾，獨自愛身閑。美景當新霽，隨僧過遠山。村橋出秋稼，空翠落澄灣。唯有中林犬，猶應望我還。
題中峰 費冠卿 
中峰高拄泬寥天，上有茅庵與石泉。晴景獵人曾望見，青藍色裏一僧禪。
蒙召拜拾遺書情二首 費冠卿 
拾遺帝側知難得，官緊才微恐不勝。好是中朝絕親友，九華山下詔來征。三千裏外一微臣，二十年來任運身。今日忽蒙天子召，自慚驚動國中人。
掛樹藤 費冠卿 
本為獨立難，寄彼高樹枝。蔓衍數條遠，溟蒙千朵垂。向日助成陰，當風藉持危。誰言柔可屈，坐見蟠蛟螭。
枕流石 費冠卿 
不為幽岸隱，古色涵空出。願以清泚流，鑒此堅貞質。傍臨玉光潤，時瀉苔花密。往往驚游鱗，尚疑垂釣日。
久居京師感懷詩 費冠卿 
煢獨不為苦，求名始辛酸。上國無交親，請謁多少難。九月風到面，羞汗成冰片。求名俟公道，名與公道遠。力盡得一名，他喜我且輕。家書十年絕，歸去知誰榮。馬嘶渭橋柳，特地起秋聲。
答蕭建 費冠卿 
自地上青峰，懸崖一萬重。踐危頻側足，登塹半齊胸。飛狖啼攀桂，遊人喘倚松。入林寒z9々，近瀑雨濛濛。徑滑石棱上，寺開山掌中。幡花撲淨地，台殿印晴空。勝境層層別，高僧院院逢。泉魚候洗缽，老玃戲撞鐘。外戶憑雲掩，中廚課水舂。搜泥時和麵，拾橡半添穜。渡壑緣槎險，持燈入洞窮。夾天開壁峭，透石蹙波雄。潤藹清無土，潭深碧有龍。畬田一片淨，谷樹萬株濃。野客登臨慣，山房幽寂同。寒爐樹根火，夏牖竹稍風。邊鄙籌賢相，黔黎托聖躬。君能棄名利，歲晏一相從。
代書問費征君九華亭 蕭建 
見說九華峰上寺，日宮猶在下方開。其中幽境客難到，請為詩中圖畫來。
獻主文 劉虛白 
二十年前此夜中，一般燈燭一般風。不知歲月能多少，猶著麻衣待至公。
句 劉虛白 
知道醉鄉無戶稅，任他荒卻下丹田。
山出雲 張複 
山靜雲初吐，霏微觸石新。無心離碧岫，有葉占青春。散類如虹氣，輕同不讓塵。淩空還似翼，映潤欲成鱗。異起臨汾鼎，疑隨出峽神。為霖終濟旱，非獨降賢人。
山出雲 張勝之 
片雲初出岫，孤迥色難親。蓋小辭山近，根輕觸石新。飄颻經綠野，明麗照晴春。拂樹疑舒葉，臨流似結鱗。從龍方有感，捧日豈無因。看取為霖去，恩沾雨露均。